Mushila FC manán B’TAL 3-0 | TATOLI Agência Noticiosa de Timor-Leste\nVARANDA DESPORTU Mushila FC manán B’TAL 3-0\nDILI, 19 outubru 2021 (TATOLI)– Ekipa Mushila FC manán adversáriu B’TAL FC ho rezultadu 3-0, iha jornada 16 Pra Liga Futsal Timor -Leste ne’ebé hala’o iha kampu futsal FALINTIL-Forsa Defeza Timor-Leste (F-FDTL), Fatuhada-Dili, tersa kalan ne’e.\nHanesan baibain jogu primeira parte hahú ekipa rua hatudu ritmu jogu ho tékniku no abilidade iha kampu laran hodi hetan vitória.\nHafoin jogu la’o to’o minutu haat jogadór Mushila Eufrasio Soares lansa ona golu primeiru hodi hatuur rezultadu ba 1-0.\nHo golu ne’e, jogu sai manas liután iha kampu kuadradu nia laran, maibé B’TAL laiha forsa atu hasoru Mushila. Tanba jogadór Mushila hatudu jogu unidu, nune’e iha minutu 10, jogadór João de Sousa lansa tan golu ida hodi muda skore 2-0. Hosi golu sai ikus iha primeira parte.\nDolar ba segunda parte ekipa rua hahú lansa kontra no atake, maibé jogadór ekipa rua mantein iha sira nia pozisaun hodi salva bola.\nMaibé, Mushila iha sorte boot duni, nune’e iha minutu ikus atu termina jogu, jogadór Zezinho Martins lansa tan golu ikus hodi hametin rezultadu ba 3-0 no to’o jogu termina laiha tan golu ruma mak akontese.\nNotísia relevante: M-VDL Lahane “dere” Boa Sorte 3-2\nPrevious articleRAEOA propoin millaun $84-resin iha OJE 2022\nNext articleEkipa MTKI tama-sai uma lansa kampaña vasinasaun iha Baucau